\NormalFont\ShortTitle{Yoɛli}

{\MT YOƐLI

\par }{\IP Gusunɔn sɔmɔ Yoɛlin wɑɑsu yɑ sɑ̃ɑ kirɔ ye u win tɔmbu kuɑ. U nɛɛ, Yinni Gusunɔn siribu bu koo nɑ bin sɑɑ sɔɔ. Siri bin sɑɑwɑ u sokumɔ Yinni Gusunɔn tɔ̃ru. Sɑɑ ye sɔɔ, twee yi koo nɑ yi tem wukiri yi ɑrumɑnibɑ kɑm koosiɑ. Nɡe mɛ twee yi, yi koo tem kɑm koosiɑ, nɡe mɛyɑ Gusunɔ u koo mɑɑ tɔn be bɑ ǹ nùn nɑɑnɛ doke kɑm koosiɑ.

\par }{\IP Yoɛli u mɑɑ nɛɛ, sɑnɑm dɑ̃ɑkim sɔɔ, Yinni Gusunɔ u koo de win Hunde u nɑ win tɔmbu sɔɔ. Yɑ mɑɑ koorɑ nɡe mɛ sɑ ɡɑrimɔ GK 2:16-21 sɔɔ.

\par }{\IP Yoɛli, yĩsi ten tubusiɑnɑ Gusunɔ u sɑ̃ɑwɑ Yinni.

\par }{\IS Tire ten kpunɑɑ

\par }{\IQ 1. Twee yi koo tem wukiri, wiru 1.

\par }{\IQ 2. Yinni Gusunɔn tɔ̃ru, wiru 2:1-17.

\par }{\IQ 3. Ye yɑ koo Yinni Gusunɔn tɔmbu deemɑ, wiru 2:18n di sere wiru 4:21.

\par }{\IE \par }


\ChapOne{1}{\PP \VerseOne{1}Gɑri wee yi Yinni Gusunɔ u Yoɛli, Pɛtuɛlin bii sɔ̃ɔwɑ u Yudɑbɑ sɔ̃.


\par }{\SH Twee wuuru kɑ ɡbeburu
\par }
{\Q \VS{2}U nɛɛ, bɛɛ Yudɑbɑn ɡuro ɡurobu,

\par }{\Q i swɑɑ dɑkio i nɔ.

\par }{\Q Bɛɛ Yudɑbɑ kpuro kpuro

\par }{\Q i swɑɑ tem kpĩiyɔ i ɡɑri yi nɔ.

\par }{\Q Gɑ̃ɑ ninin bweseru nu koore bɛɛn wɑɑti sɔɔ,

\par }{\Q ǹ kun mɛ bɛɛn sikɑdobɑn wɑɑti sɔɔ?


\par }{\Q \VS{3}I bɛɛn bibu yen ɡɑri sɔ̃ɔwɔ.

\par }{\Q Kpɑ bii be, bu mɑɑ ben bibu sɔ̃,

\par }{\Q kpɑ be, bɑ̀ n seewɑ bu mɑɑ beɡibu sɔ̃.


\par }{\Q \VS{4}Wee dĩɑ ni kɔkɔnu nu di n tiɑrɑ,

\par }{\Q twee yi nɑ yi di.

\par }{\Q Ye twee yi nɑ yi di n tiɑrɑ

\par }{\Q mɑ swĩini yi nɑ yi di.

\par }{\Q Ye swĩini yi di n tiɑrɑ,

\par }{\Q mɑ ɡbɑɑnu nɑ nu ye di.


\par }{\Q \VS{5}Bɛɛ be tɑm mu ɡoomɔ, i dom yɑndo kpɑ i swĩ.

\par }{\Q Bɛɛ tɑm nɔrobu, i weeweenu koowo.

\par }{\Q Domi tɑm mu koo kpe resɛm biɑrun sɔ̃.


\par }{\Q \VS{6}Domi twee wuurɑ nɑ nɡe tɑbu kowobu

\par }{\Q tɑ bɛsɛn tem wukiri.

\par }{\Q Yi dɑbi, yi mɑɑ dɑm mɔ.

\par }{\Q Yin donnu dɑm mɔwɑ nɡe ɡbee sinɑnsuɡinu.


\par }{\Q \VS{7}Yi bɛsɛn resɛm ɡbɑɑnu kɑm koosiɑmɔ.

\par }{\Q Yi bɛsɛn fiɡie dɑ̃nu dimɔ.

\par }{\Q Yi yen kokosu wĩɑmɔ.

\par }{\Q Mɑ yi yen kɑ̃ɑsi derimɔ kokosu sɑri.


\par }{\Q \VS{8}I wuri koowo nɡe kurɔ kpɑo wi ɡɔminirɑ deemɑ.


\par }{\Q \VS{9}Bɑ ku rɑ mɑɑ kɑ kɛ̃nu de Yinni Gusunɔn sɑ̃ɑ yerɔ

\par }{\Q ni nu sɑ̃ɑ ɑlikɑmɑ kɑ tɑm.

\par }{\Q Yen sɔ̃nɑ Yinni Gusunɔn sɔm kowo be bɑ sɑ̃ɑ yɑ̃ku kowobu bɑ sɑ̃ɑre bɑ ɡɔɔ sɔ̃.


\par }{\Q \VS{10}Gbeɑ kpuro yɑ kɑm kuɑ.

\par }{\Q Mɑ yen tem mu sɑɑrɑ.

\par }{\Q Alikɑmɑ sɑri, resɛm kɑ ɡum mɑɑ sɑri.


\par }{\Q \VS{11}Gbee wukobu bɑ sɔ̃ biti sɔɔ.

\par }{\Q Be bɑ rɑ resɛm yewe, weeweenɑ bɑ mɔ̀.

\par }{\Q Domi dĩɑ bimi sɑri.

\par }{\Q Dĩɑnu kpuro nu kɑm kuɑ.


\par }{\Q \VS{12}Resɛm ɡbɑɑnu nu ɡberɑ.

\par }{\Q Fiɡie yɑ dɛllɑ.

\par }{\Q Dɑ̃ɑ ɡbɑɑnu kpuro nu ɡeɑ yinɑ.

\par }{\Q Yɑ derɑ tɔmbu bɑ ǹ mɑɑ nuku dobu mɔ.


\par }{\SH Yoɛli u tɔmbu kɑnɑmɔ
\par }
{\SHB bu Yinni Gusunɔ suuru kɑnɑ
\par }
{\Q \VS{13}Bɛɛ Yinni Gusunɔn sɔm kowobu, yɑ̃ku kowobu,

\par }{\Q i sɑɑki sebuo

\par }{\Q i kɑ kpunɑ wɔ̃ku ɡiriru nuku sɑnkirɑnun sɔ̃.

\par }{\Q Domi wee bɑ ku rɑ mɑɑ kɑ ɑlikɑmɑ kɑ tɑm kɛ̃nu nɛ

\par }{\Q Gusunɔ bɛsɛn Yinnin sɑ̃ɑ yerɔ.


\par }{\Q \VS{14}I tɔ̃ru ɡɑru wunɔ

\par }{\Q tè sɔɔ i ko i nɔɔ bɔke.

\par }{\Q I tɔmbu kpuro mɛnnɔ sere kɑ durɔ tɔkɔnɔ

\par }{\Q Gusunɔ bɛsɛn Yinnin sɑ̃ɑ yerɔ,

\par }{\Q kpɑ i nùn kɑnɑ.


\par }{\SH Yinni Gusunɔn mɔrun tɔ̃ru
\par }
{\Q \VS{15}Yinni Gusunɔn tɔ̃ru tɑ turuku kuɑ.

\par }{\Q Tɔ̃ɔ te, tɑ sɑ̃ɑwɑ win tɔ̃ru.

\par }{\Q Te sɔɔrɑ wi, Dɑm kpuroɡii u koo kpuro kɑm koosiɑ.

\par }{\Q Annɑ ɑ tɔ̃ɔ kɔ̃suru wɑ te tɑ sisi mi.


\par }{\Q \VS{16}Wee sɑ mɛɛrɑ bɑ kɑ bɛsɛn dĩɑnu doonɔ.

\par }{\Q Mɑ nuku dobu kpɑ Gusunɔ bɛsɛn Yinnin sɑ̃ɑ yerɔ.


\par }{\Q \VS{17}Ye bɑ duurɑ, yɑ ɡberɑ tem kusɑnu sɔɔ.

\par }{\Q Dĩɑnu kpɑ birɑnu sɔɔ.

\par }{\Q Mɑ birɑ ni, nu wɔrukumɔ.

\par }{\Q Domi nu ǹ mɑɑ dĩɑnu mɔ.


\par }{\Q \VS{18}I swɑɑ dɑkio i nɔ nɡe mɛ yɛɛ yi wuri mɔ̀,

\par }{\Q mɑ yi bɔsu bɑɑmɑ.

\par }{\Q Domi yi ǹ yɑkɑsu wɑ kpɑrɑ yerɔ.

\par }{\Q Bɑɑ kɑ yɑ̃ɑnɔ nu nɔni sɔ̃ɔre.


\par }{\SH Yoɛli u kɑnɑru mɔ̀
\par }
{\Q \VS{19}Yinni Gusunɔ, wunɑ nɑ nɔɔɡiru suemɔ.

\par }{\Q Domi wee, yɑkɑsu kɑ dɑ̃ɑ dɔ̃ɔ mwɑɑrɑ ɡberɔ.


\par }{\Q \VS{20}Mɑ yɛɛ yi nɔɔɡiru sue yi nun kɑnɑmɔ.

\par }{\Q Domi dɑɑnu ɡberɑ, yɑkɑsu mɑɑ dɔ̃ɔ mwɑɑkirɑ ɡbɑburɔ.


\par }{\SH Yinni Gusunɔn tɔ̃ru
\par }
{\SHB tɑ turuku kuɑ
\par }


\PoetryChap{2}{\Q \VerseOne{1}I kɔbɑ soowo Siɔniɔ.

\par }{\Q I de bu ye nɔ Yinni Gusunɔn ɡuu dɛɛrɑru mi.

\par }{\Q Bɛɛ be i wɑ̃ɑ tem mɛ sɔɔ kpuro, i diirio bɛrum sɔ̃.

\par }{\Q Domi Yinni Gusunɔn mɔrun tɔ̃rɑ wee.

\par }{\Q Wee tɑ mɑm turuku kuɑ.


\par }{\Q \VS{2}Tɔ̃ɔ te, tɑ tĩriwɑ.

\par }{\Q Tɑ ɡuru wiru kɑ bukɔ sɔɔwɑ.

\par }{\Q Mɑ twee wuurɑ wee yi dɑbi,

\par }{\Q yi mɑɑ dɑm mɔ.

\par }{\Q Yin wuu te, tɑ tĩriwɑ

\par }{\Q nɡe yɑm wɔ̃kurɑ ɡuuru wukiri.

\par }{\Q Sɑ ǹ yen bweseru wɑɑre.

\par }{\Q Sɑ ǹ mɑɑ yen bweseru wɑsi.


\par }{\Q \VS{3}Mi yi sɑrɑ kpuro,

\par }{\Q n dɑ kowɑ nɡe dɔ̃ɔ mwɑɑrɑ u doonɑ.

\par }{\Q Yi ku rɑ ɡɑ̃ɑnu deri.

\par }{\Q Yellu bɛsɛn tem mu ɡeɑ sɑ̃ɑ

\par }{\Q nɡe ɡbɑɑ te bɑ mɔ̀ Edɛni.

\par }{\Q Adɑmɑ tɛ̃ yi mu kuɑ nɡe mi ɡɑ̃ɑnu ku rɑ kpi.


\par }{\Q \VS{4}Twee yi, yi sɑ̃ɑwɑ nɡe tɑbu mɑɑsɔbu

\par }{\Q be bɑ dumi yɑkiɑmɔ.


\par }{\Q \VS{5}Yi yɔ̃ɔkumɔ yi ɡuunu ɡɑsirimɔ.

\par }{\Q À n yen wɔkinu nuɑ

\par }{\Q ɑ rɑ n tɑmɑɑ nɡe tɑbu kɛkɛbɑrɑ,

\par }{\Q ǹ kun mɛ yɑkɑ si su dɔ̃ɔ mwɑɑrɑmɔn wɔkinu.

\par }{\Q Yi rɑ n weewɑ nɡe tɑbu durɔ be bɑ tɑbun sɔɔru sɑ̃ɑ.


\par }{\Q \VS{6}Tɔmbu kpuro bɑ rɑ n nɑndewɑ yì n tunumɑ.

\par }{\Q Kpɑ ben wuswɑɑ yu burisinɑ.


\par }{\Q \VS{7}Yi rɑ tii yɔ̃suwɑ nɡe tɑbu durɔbu,

\par }{\Q yi n ɡbɑ̃rɑru ɡɑsirimɔ,

\par }{\Q yen bɑɑyere yɑ n yen swɑɑ swĩi.

\par }{\Q Yi ku rɑ ɡɑm ɡɛre.


\par }{\Q \VS{8}Yi ku rɑ mɑɑ bɑɑsinɛ.

\par }{\Q Yen bɑɑyere yɑ rɑ n yen sĩɑ swĩiwɑ.

\par }{\Q Gɑ̃ɑ ni nu koo ye ɡɔnɡɛrɛ ko,

\par }{\Q yi rɑ nu wɔriwɑ sɑnnu.

\par }{\Q Nu ku rɑ mɑɑ ye yɔ̃rɑsie.


\par }{\Q \VS{9}Yi rɑ wuu wukiriwɑ

\par }{\Q yi n ɡbɑ̃rɑru kɑ yɛnusu ɡɑsirimɔ,

\par }{\Q kpɑ yi n dumɔ fɛnɛntibɑn di nɡe ɡbɛnɔbu.


\par }{\Q \VS{10}Mi yi duɑ, tem mu rɑ diiriwɑ,

\par }{\Q kpɑ n sɑ̃ɑre wɔllɑ koo wɔrumɑ,

\par }{\Q kpɑ suru kɑ sɔ̃ɔ yɑm tĩrɑ,

\par }{\Q kpɑ kperin bɑllibu kpe.


\par }{\Q \VS{11}Nɡe mɛyɑ Yinni Gusunɔ ù n ɡɑri ɡeruɑ win tɑbu kowobun wuswɑɑɔ,

\par }{\Q bɑ rɑ nùn mɛm nɔɔwɛwɑ.

\par }{\Q Bɑ dɑbi, bɑ mɑɑ dɑm mɔ.

\par }{\Q Yen sɔ̃nɑ win tɔ̃ɔ te, tɑ nɑnum mɔ.

\par }{\Q Wɑrɑ u koo yɔ̃rɑ u tu mɑ.


\par }{\SH I ɡɔ̃ru ɡɔsio
\par }
{\Q \VS{12-13}Yinni Gusunɔ u nɛɛ,

\par }{\Q nɑ sɑ̃ɑwɑ wɔnwɔnduɡii.

\par }{\Q Nɛn kĩru tɑ kpɑ̃.

\par }{\Q Nɛn mɔru yɑ ku rɑ fuuku se.

\par }{\Q Nɑ rɑ mɑɑ tɔnu suuru kue

\par }{\Q kɔ̃sɑ ye nɑ rɑɑ kĩ n nùn kuɑ sɔɔ.

\par }{\Q Tɛ̃, i wurɑmɑ kɑ bɛɛn ɡɔ̃ru kpuro nɛn mi,

\par }{\Q i nɔɔ bɔke, kpɑ i wuri ko.

\par }{\Q Bɛɛn ɡɔ̃ruwɑ i ko i ɡɔsiɑ,

\par }{\Q n ǹ mɔ i yɑ̃nu ɡɛ̃ɛku tɔnɑ.

\par }{\Q I wurɑmɑ nɛ, Gusunɔ bɛɛn Yinnin mi.


\par }{\Q \VS{14}Sɔrɔkudo kon ɡɔ̃ru ɡɔsiɑ,

\par }{\Q kpɑ n bɛɛ durom kuɑ.

\par }{\Q Sɑɑ ye sɔɔrɑ i ko i kpĩ i kɑ mɑn ɑlikɑmɑ kɑ tɑm kɛ̃nu nɑɑwɑ.


\par }{\SH I kɑnɑru koowo
\par }
{\SHB kɑ nɔɔ bɔkuru
\par }
{\Q \VS{15}I kɔbɑ soowo Siɔniɔ.

\par }{\Q I tɔmbu mɛnnɔ,

\par }{\Q kpɑ i nɔɔ bɔkurun tɔ̃ru yi.


\par }{\Q \VS{16}I tɔmbu mɛnnɔ bu mɑn sɑ̃,

\par }{\Q ɡuro ɡurobu kɑ bibu, kɑ bii wɛ̃ɛnɔ.

\par }{\Q Bɑɑ kɑ be bɑ wɑ̃ɑ kurɔ kpɑɑ dirɔ,

\par }{\Q bu yɑrio ben kurɔ kpɑɑ dirun di.


\par }{\Q \VS{17}Kpɑ yɑ̃ku kowo be bɑ mɑn sɑ̃ɑmɔ

\par }{\Q bu du nɛn sɑ̃ɑ yerɔ kɑ swĩi,

\par }{\Q yɑ̃ku yeru kɑ kɔnnɔn bɑɑ sɔɔ,

\par }{\Q bu nɛ ben Yinni kɑnɑ bu nɛɛ,

\par }{\Q n ben wɔnwɔndu wɑɑwo, be, nɛn tɔmbu.

\par }{\Q N ku bu sekuru doke.

\par }{\Q N ku de tɔn tukobu bu bu yɛ̃ɛ bu nɛɛ,

\par }{\Q mɑnɑ nɛ, ben Yinni nɑ wɑ̃ɑ.


\par }{\SH Yinni Gusunɔ
\par }
{\SHB u win tɔmbu wisimɔ
\par }
{\Q \VS{18}Yinni Gusunɔ u nisinu mɔ win tem sɔ̃.

\par }{\Q U win tɔmbun wɔnwɔndu mɔ.


\par }{\Q \VS{19}Mɑ u win tɔmbun kɑnɑru wisɑ,

\par }{\Q u nɛɛ, kon bɛɛ ɑlikɑmɑ kpɑɑ wɛ̃, kɑ resɛm, kɑ ɡum.

\par }{\Q I ko i deburu wɑ.

\par }{\Q Nɑ ǹ mɑɑ derimɔ bweseru ɡɑru tu bɛɛ yɛ̃ɛ.


\par }{\Q \VS{20}Kon bɛɛ yibɛrɛ be bɑ nɑ sɑɑ sɔ̃ɔ yɛ̃sɑn nɔm ɡeu ɡiɑn di ɡirɑ,

\par }{\Q kpɑ n de bu dɑ n tomɑ

\par }{\Q mi tem mu ɡbere mɑ ɡɑ̃ɑnu ku rɑ kpi.

\par }{\Q Kon de ben swɑɑ ɡbiobu bu nim wɔ̃ku bɔruɡuu wɔri.

\par }{\Q Kpɑ be bɑ wɑ̃ɑ biruɔ bu nim wɔ̃ku ɡe bɑ mɔ̀ Mɛditerɑnɛ wɔri.

\par }{\Q Ben ɡonu nu koo numiɑ sere bu kpɑnɑ bu wɛ̃siɑ.

\par }{\Q Geemɑ, Yinni Gusunɔ u ɡɑ̃ɑ bɑkɑnu kuɑ.


\par }{\Q \VS{21}Tem, ɑ ku bɛrum ko,

\par }{\Q ɑ nuku dobu koowo,

\par }{\Q domi Yinni Gusunɔ u ɡɑ̃ɑ bɑkɑnu kuɑ.


\par }{\Q \VS{22}Bɛɛ ɡbeeku yɛɛ, i ku nɑndɑ.

\par }{\Q Domi yɑkɑsu su koo wure su kpi temɔ,

\par }{\Q kpɑ dɑ̃nu nu mɑ.

\par }{\Q Fiɡie kɑ resɛm yɑ koo binu mɑ siki siki.


\par }{\Q \VS{23}Bɛɛ Siɔniɡibu i nuku dobu koowo Gusunɔ bɛɛn Yinni sɔɔ.

\par }{\Q Domi u koo de ɡurɑ yu nɛ yen sɑɑ sɔɔ nɡe yellu.

\par }{\Q U koo de yu nɛ sɑɑ ye yɑ rɑ tore

\par }{\Q kpɑ u de yu kpe sɑɑ ye yɑ rɑ kpe.


\par }{\Q \VS{24}Alikɑmɑn soo yerɑ kun mɑɑ ɡberɑmɔ.

\par }{\Q Olifin ɡum, kɑ resɛm tɑm kun mɑɑ biɑrɑmɔ wekenɔ.


\par }{\Q \VS{25}Kon bɛɛ wɔ̃ɔ si kɑ dĩɑ nin kɔsire wɛ̃,

\par }{\Q ni nɛn tɑbu kowobu, kɔkɔnu, kɑ ɡbɑɑnu, kɑ twee yi di

\par }{\Q wɔ̃ɔ si su doonɑ sɔɔ.


\par }{\Q \VS{26}Bɛɛ nɛn tɔmbu, i ko i di i debu.

\par }{\Q I ǹ sekuru wɑsi.

\par }{\Q Kpɑ i nɛ, Yinni Gusunɔ bɛɛrɛ wɛ̃,

\par }{\Q nɛ wi nɑ bɛɛ sɔm mɑɑmɑɑkiɡinu kuɑ.


\par }{\Q \VS{27}Sɑɑ ye sɔɔ, i ko i ɡiɑ

\par }{\Q mɑ nɑ wɑ̃ɑ bɛɛ Isirelibɑn suunu sɔɔ.

\par }{\Q Mɑ nɑ sɑ̃ɑ Gusunɔ bɛɛn Yinni.

\par }{\Q Nɛ bɑɑsi, Yinni ɡoo mɑɑ sɑri.

\par }{\Q Bɛɛ nɛn tɔmbu, i ǹ mɑɑ sekuru wɑsi.


\par }{\SH Yinni Gusunɔ u koo
\par }
{\SHB win Hunde doke tɔmbu sɔɔ
\par }


\PoetryChap{3}{\Q \VerseOne{1}Yen biru kon nɛn Hunde doke tɔmbu kpuro sɔɔ.

\par }{\Q Bɛɛn bii tɔn durɔbu kɑ tɔn kurɔbu bɑ koo nɛn ɡɑri ɡere,

\par }{\Q kpɑ bɛɛn durɔ tɔkɔnu nu n dosusu mɔ̀,

\par }{\Q kpɑ bɛɛn ɑluwɑɑsibɑ bu kɑ̃sinu wɑ.


\par }{\Q \VS{2}Bɑɑ kɑ yobɔ, kon bu nɛn Hunde wɛ̃wɑ tɔ̃ɔ te.


\par }{\Q \VS{3}Yen tɔ̃ɔ te sɔɔ, kon mɑɑmɑɑkibɑ ko.

\par }{\Q Kon de yɛm kɑ dɔ̃ɔ kɑ wii bɑkɑsu sɔ̃ɔsirɑ wɔllɔ kɑ temɔ.


\par }{\Q \VS{4}Sɔ̃ɔ u koo yɑm tĩrɑ,

\par }{\Q kpɑ suru u swɛ̃rɑ nɡe yɛm,

\par }{\Q Yinni Gusunɔn tɔ̃ɔ nɑnumɡii te, tu sere tunumɑ.


\par }{\Q \VS{5}Adɑmɑ yen tɔ̃ɔ te,

\par }{\Q wi u Yinni Gusunɔ sokɑ, u koo fɑɑbɑ wɑ.

\par }{\Q Gɑbu bɑ koo kisirɑ nɔni swɑ̃ɑ ten di

\par }{\Q Siɔnin ɡuurɔ Yerusɑlɛmuɔ

\par }{\Q nɡe mɛ Yinni Gusunɔ u ɡeruɑ.

\par }{\Q Beyɑ be u sokɑ bɑ n kɑ wɑ̃ɑru mɔ.


\par }{\SH Yinni Gusunɔ
\par }
{\SHB u koo bwese tukunu siri
\par }


\PoetryChap{4}{\Q \VerseOne{1}Yinni Gusunɔ u nɛɛ, yen tɔ̃ɔ te,

\par }{\Q kon Yudɑbɑ kɑ ben wuu Yerusɑlɛmu wesiɑ nɡe yellu.


\par }{\Q \VS{2}Kpɑ n bwese tukunu kpuro mɛnnɑ

\par }{\Q n nu sure Yosɑfɑtin wɔwɑ sɔɔ.

\par }{\Q Miyɑ kon nu siri

\par }{\Q kɔ̃sɑ ye nu nɛn tɔmbu Isirelibɑ kuɑn sɔ̃.

\par }{\Q Domi nu bu yɑrinɑsiɑ tem kpuro sɔɔ.

\par }{\Q Mɑ nu ben tem bɔnu kuɑ.


\par }{\Q \VS{3}Nu nɛn tɔmbu bɔnu kuɑ kɑ tɛtɛ.

\par }{\Q Nu ben ɑluwɑɑsibɑ mwɛɛrɑ nu dɔrɑ

\par }{\Q nu kɑ wɑ nu kurɔ tɑnɔbu dwe.

\par }{\Q Mɑ nu wɔndiɑbɑ mwɛɛrɑ nu dɔrɑ nu kɑ tɑm nɔ.


\par }{\Q \VS{4}Bɛɛ Tiriɡibu kɑ Sidoniɡibu kɑ sere be bɑ wɑ̃ɑ Filisitibɑn temɔ,

\par }{\Q mbɑ i kĩ nɛn mi.

\par }{\Q I kĩ i mɑn mɔru kɔsiɑwɑ?

\par }{\Q Ǹ n mɛn nɑ, nɑ ǹ tɛɛmɔ n kɑ mɑɑ bɛɛ mɔru kɔsie.


\par }{\Q \VS{5}Wee i nɛn sii ɡeesu kɑ nɛn wurɑ

\par }{\Q kɑ nɛn ɑrumɑni ɡurɑ.

\par }{\Q Mɑ i dɑ i ye kpuro yi bɛɛn bũu sɑ̃ɑ yerɔ.


\par }{\Q \VS{6}Mɑ i Yudɑbɑ kɑ Yerusɑlɛmuɡibu mwɛɛrɑ i Gɛrɛkibɑ dɔre.

\par }{\Q Nɡe mɛyɑ i kɑ bu tondɑsiɑ ben tem di.


\par }{\Q \VS{7}Adɑmɑ nɛ, kon kɑ bu wurɑmɑ mi bɑ rɑɑ wɑ̃ɑ.

\par }{\Q Kon de kɔ̃sɑ ye i bu kuɑ mi,

\par }{\Q yu wɔri bɛɛn wiru wɔllɔ.


\par }{\Q \VS{8}Kon bɛɛn bibu Yudɑbɑ dɔre.

\par }{\Q Kpɑ be mɑɑ, bu be Sɑbeɡibu dɔre,

\par }{\Q be bɑ wɑ̃ɑ n tomɑ.

\par }{\Q Yeniwɑ nɛ, Yinni Gusunɔ nɑ ɡeruɑ.


\par }{\SH Tɑɑ dɑ̃ɑkibu kɑ siribu
\par }
{\PP \VS{9}Yoɛli u nɛɛ,

\par }{\Q i bwese tukunu nɔɔsio bu tɑbun sɔɔru ko.

\par }{\Q Nu tɑbu durɔ dɑmɡibu seesio, kpɑ bu swɑɑ wɔri,

\par }{\Q tɑbu kowobu kpuro ɡesi.


\par }{\Q \VS{10}Nu nin nɑɑ tebonu ɡɔsio tɑkobibɑ,

\par }{\Q kpɑ nu nin kɔmbɔnu ɡɔsiɑ yɑɑsi.

\par }{\Q Be bɑ rɑɑ sɑ̃ɑ bɛrurobu, bu tii koowo tɑbu durɔbu.


\par }{\Q \VS{11}I seewo fuuku i nɑ.

\par }{\Q Bɛɛ bwese ni i wɑ̃ɑ turuku, i mɛnnɑmɑ.

\par }{\Q Yinni Gusunɔ, ɑ de wunɛn tɑbu kowobu bu nɑ.


\par }{\Q \VS{12}Mɑ Yinni Gusunɔ u nɛɛ, bɛɛ bwesenu kpuro,

\par }{\Q i seewo i nɑ Yosɑfɑtin wɔwɑ yen mi.

\par }{\Q Domi miyɑ kon sinɑ

\par }{\Q n bwese ni nu wɑ̃ɑ mi kpuro siri.


\par }{\Q \VS{13}Domi ben nuku kɔ̃surɑ bɑndɑ.

\par }{\Q I kɔmbɔnu suo i tɔn be ɡɛ̃ nɡe dĩɑ ni nu ye.

\par }{\Q I nɑ i bu munku nɡe resɛm ye bɑ doke ɡɑmɑ yerɔ,

\par }{\Q mɑ yen nim mu kotosu yibɑ.


\par }{\Q \VS{14}Wee tɔn wɔru ɡɑ wee wɔwɑ yèn mi bɑ koo tɔmbu siri.

\par }{\Q Domi nɛ, Yinni Gusunɔn tɔ̃ɔ te, tɑ turɑ

\par }{\Q tè sɔɔ kon nɛn mɔru sɔ̃ɔsi.


\par }{\Q \VS{15}Sɔ̃ɔ kɑ suru kun mɑɑ bɑllimɔ.

\par }{\Q Mɑ kperi yi yɑm tĩrɑ.


\par }{\Q \VS{16}Nɛ, Yinni Gusunɔ nɑ kukirimɔ Siɔnin ɡuurun di.

\par }{\Q Nɛn nɔɔ ɡɑ nɔɔrɑmɔ Yerusɑlɛmun di.

\par }{\Q Wɔllu kɑ tem mu yĩirimɔ.

\par }{\Q Adɑmɑ nɑ nɛn tɔmbu Isirelibɑ kɔ̃su.

\par }{\Q Nɛnɑ nɑ sɑ̃ɑ ben kuku yeru.


\par }{\Q \VS{17}Bɛɛ Isirelibɑ, i ko i ɡiɑ

\par }{\Q mɑ nɛ Gusunɔ nɑ sɑ̃ɑwɑ bɛɛn Yinni,

\par }{\Q nɛ wi nɑ wɑ̃ɑ Siɔniɔ nɛn ɡuu dɛɛrɑru mi.

\par }{\Q Yerusɑlɛmu kpuro yɑ koo kpɑm ko nɛɡiɑ.

\par }{\Q Tɔn tukobu bɑ ǹ mɑɑ ye wɔrimɔ.


\par }{\SH Yinni Gusunɔ
\par }
{\SHB u koo win tɔmbu domɑru kuɑ
\par }
{\Q \VS{18}Sɑɑ ɡɑɑ wee yè sɔɔ resɛm yɑ koo ɡeɑ ko

\par }{\Q sere kɑ ɡunɡunu wɔllɔ.

\par }{\Q Kpɑ sɑbenu nu di mi.

\par }{\Q Kpɑ nu bom ko mu n kpɑ̃.

\par }{\Q Yudɑn tem dɑɑnu kpuro nu koo nim koku.

\par }{\Q Dɑru kokɑ ɡɑɑ koo yɑri

\par }{\Q Yinni Gusunɔn sɑ̃ɑ yerun di,

\par }{\Q kpɑ yen nim mu dɑ

\par }{\Q sere Sitimun wɔwɑɔ.


\par }{\Q \VS{19}Eɡibiti yɑ koo kɑm ko,

\par }{\Q kpɑ Edɔmun tem mu ko bɑnsu.

\par }{\Q Domi bɑ Yudɑbɑ dɑm dɔre,

\par }{\Q mɑ bɑ tɑɑrɛ sɑriruɡibu ɡo.


\par }{\Q \VS{20-21}Adɑmɑ kon be bɑ tɔmbun yɛm yɑri mi mɔru kɔsiɑ.

\par }{\Q Kpɑ Yudɑbɑ kɑ Yerusɑlɛmuɡibu bɑ n wɑ̃ɑ ben temɔ

\par }{\Q sere kɑ bɑɑdommɑɔ.

\par }{\Q Kpɑ nɛ, Yinni Gusunɔ nɑ n wɑ̃ɑ Siɔniɔ.

\par }