\NormalFont\ShortTitle{Yohɑnu III}

{\MT TIRERU ITASE

\par }{\MT TE YOHANU U YORUA

\par }{\IP Gɑyusiwɑ Yohɑnu u tire te yoruɑ. Durɔ wi, u sɑ̃ɑwɑ tɔn ɡeo. U rɑ wɑɑsu kowobu somi. Adɑmɑ ɡoo u wɑ̃ɑ kɑ wi, wi bɑ mɔ̀ Diotɛfu. Wi, u kĩwɑ u n sɑ̃ɑ tɔnwero. U Yohɑnun ɡɑri yinɑ. Tire te, tɑ sun sɔ̃ɔsimɔ nɡe mɛ yellu, Yesuɡibu bɑ wɑhɑlɑ mɔ nɔɔsinɑɑ sɑrirun sɔ̃.

\par }{\IS Tire ten kpunɑɑ

\par }{\IQ 1. Tɔbiribu, nɑɑsu 1-4.

\par }{\IQ 2. Wɑɑsu kowobun dɑm koosiɑbu, nɑɑsu 5-8.

\par }{\IQ 3. Diotɛfu kɑ Demɛtiru, nɑɑsu 9-12.

\par }{\IQ 4. Tɔbiri dɑ̃ɑkibu, nɑɑsu 13-15.

\par }{\IE \par }


\OneChap {\SH Tɔbiribu
\par }
{\PP \VerseOne{1}Gɑyusi, wunɛ wi nɑ kĩ kɑ ɡem, nɛ wi nɑ sɑ̃ɑ Yesun yiɡbɛ ɡuro ɡuro, nɛnɑ nɑ nun tɔburɑ.


\par }{\PP \VS{2}Nɛn kĩnɑsi nɑ kɑnɑmɔ ɑ n kuurɑmɔ ɡɑ̃ɑnu bɑɑnire sɔɔ, kpɑ wunɛn wɑsi yi n bwɑ̃ɑ do nɡe mɛ wunɛn hunde yɑ sɑ̃ɑ.

\VS{3}Nɛn nukurɑ dorɑ too too sɑnɑm mɛ nɑɑnɛ dokeobu ɡɑbɑ nɑ, mɑ bɑ seedɑ di nɡe mɛ ɡem mu wɑ̃ɑ wunɛ sɔɔ, kɑ nɡe mɛ ɑ sĩimɔ ɡem mɛ sɔɔ.

\VS{4}Nuku dobu ɡɑbu sɑri bi bu kere n nɔ nɛn bibɑ sĩimɔ ɡem sɔɔ.


\par }{\SH Wɑɑsu kowobun
\par }
{\SHB dɑm koosiɑbu
\par }
{\PP \VS{5}Nɛn kĩnɑsi, nɑɑnɛ dokeon komɑ ɑ mɔ̀ sɑnɑm mɛ ɑ nɑɑnɛ dokeobu nɔɔrimɔ, n ku mɑm ko be bɑ sɑ̃ɑ sɔbu.

\VS{6}Bɑ wunɛn kĩrun seedɑ dimɔ Yesun yiɡbɛrun wuswɑɑɔ. A de ɑ n dɑ bu kusenu kue ben sɑnum sɔɔ nɡe mɛ n weenɛ Gusunɔɡii u ko.

\VS{7}Domi Yinnin yĩsirun sɔ̃nɑ bɑ doonɑ, bɑ ǹ ɡɑ̃ɑnu mwɛ nɑɑnɛ doke sɑriruɡibun mi.

\VS{8}Yen sɔ̃, bɛsɛrɑ n weenɛ su tɔn ben bweseru somi, kpɑ bɛsɛn tii sɑ n bɔnu mɔ kɑ be, ɡem kpɑrɑbu sɔɔ.


\par }{\SH Diotɛfu kɑ Demɛtiru
\par }
{\PP \VS{9}Nɑ Yesun yiɡbɛru tire piibu ɡɑɡu yoruɑ, ɑdɑmɑ Diotɛfu, wi u kĩ u n sɑ̃ɑ ben ɡbiikoo u ǹ nɛn ɡɑri wure.

\VS{10}Yen sɔ̃nɑ nɑ̀ n nɑ, kon ɡere dɑɑ ye u mɔ̀ u kɑ sun ɡɑri kɔ̃si mɑnimɔ. N ǹ ye tɔnɑ, u ku rɑ mɑɑ nɑɑnɛ dokeobu dɑm koosie. Be bɑ mɑɑ kĩ bu bu dɑm koosiɑ, u rɑ bu yinɑriwɑ, kpɑ u bu ɡirɑ sɑɑ Yesun yiɡbɛrun di.


\par }{\PP \VS{11}Nɛn kĩnɑsi ɑ ku kom kɔ̃sum sɑɑri mɑ n kun mɔ kom ɡem. Wi u ɡeɑ mɔ̀ u sɑ̃ɑwɑ Gusunɔɡii, ɑdɑmɑ wi u kɔ̃sɑ mɔ̀ u ǹ Gusunɔ yɛ̃wɑ.


\par }{\PP \VS{12}Demɛtiru u seedɑ ɡeɑ mɔ bɑɑwure kpuron mi, kɑ mɑɑ ɡem tiin wuswɑɑɔ. Bɛsɛn tii sɑ nùn seedɑ diiyɑmmɛ, ɑ mɑɑ yɛ̃ mɑ bɛsɛn seedɑ sɑ̃ɑwɑ ɡem.


\par }{\SH Tɔbiri dɑ̃ɑkibu
\par }
{\PP \VS{13}Nɑ ɡɑ̃ɑ dɑbinu mɔ n kɑ nun yoruɑ, ɑdɑmɑ nɑ ǹ kĩ n ni kpuro yore tireru sɔɔ.

\VS{14}Nɑ yĩiyɔ sɑ ko wɑɑnɑ ǹ n sosi, kpɑ su ɡɑri ko nɔɔ kɑ nɔɔ.


\par }{\PP \VS{15}Alɑfiɑ yɑ n wɑ̃ɑ kɑ wunɛ.

\par }{\PP Wunɛn bɔrɔbɑ kpuro bɑ nun tɔburɑ. A mɑɑ mɑn bɛsɛn bɔrɔbɑ tɔbirio tiɑ tiɑ.

\par }